pirital luusisime kõigepealt ümber hotelli, mille asemele pidi algplaanide kohaselt ehitatama hoopis teistsugune hoone. hotell "inturist" - moodne mereäärne kõrghoone. olemasoleva ehitise puhul hakkas meile aga silma lausa groteskne materjal, mille betoonist turritavad kohati välja  roostetanud trossid. otsustasime kätte võtta ja tungida ülemisele korrusele, justkui eraldi karbis asetsevasse restorani. leidsime eest peene a la carte restorani, mille ruumirohkus üllatas esialgu suu lahti. vaade oli nagunii viimase peal, kiiduväärne oli ka kaasajastatud sisekujunduses ometigi säilinud nostalgiline õhkkond. lambid ja toolid - need kõik meenutasid vanu 1970. aastate lõpu interjööre, mille üle on põhjust siiamaani uhkust tunda. lisaks kõigele leidsime kuskilt nurgatagusest paksudest  klaasplokkidest pannoo, mida võiks vabalt võrrelda vitraažidega teletornis, kuhu enam ligi ei lasta.